เมื่อวานตอนดึกๆหนังตาบวมค่ะ บวนจนเห็นชั้นตาแค่นิดเดียว ตื่นมาก็ยังบวมอยู่ ไม่เจ็บ ไม่เคือง ไม่คัน อยากรู้เป็นอะไรและควรรักษายังไงค่ะ
สวัสดีค่ะ สาเหตุของการเกิดหนังตาบวม ได้แก่1. ภูมิแพ้ อาจเกิดจากแพ้ฝุ่น เกสรดอกไม้ แพ้อาหารทะเล เป็นต้น แต่มักมีอาการคันตาร่วมด้วย และอาจมีอาการแสบตา เคืองตา มีน้ำตาไหล เป็นต้น2. การระคายเคืองจากสารเคมี เช่น เครื่องสำอาง น้ำหอม หรือเป็นระคายเคืองจากการโดนแมลงกัด เป็นต้น3. เยื่อบุตาอักเสบ (conjunctivitis) จากการติดเชื้อไวรัส หรือแบคทีเรีย แต่นอกจากอาการหนังตาบวม จะมีอาการตาแดงที่ตาขาวหรือเปลือกตาด้านใน และมีคันตา แสบตา ตาแฉะ หรือน้ำตาไหล มีขี้ตามากร่วมด้วย4. การมีปัจจัยต่างๆ เช่น การนอนดึก ร้องไห้ อุบัติเหตุโดนกระแทกที่เปลือกตา เป็นต้นในเบื้องต้น ควรหลีกเลี่ยงการเกา การขยี้ตา งดการใส่คอนแทคเลนส์ชั่วคราว (หากใช้อยู่) งดการใช้เครื่องสำอางบริเวณดวงตา และหลีกเลี่ยงสิ่งที่อาจทำให้แพ้ต่างๆ ใช้การประคบเย็นบริเวณเปลือกตา ซึ่งความเย็นจะช่วยดึงน้ำกลับเข้าเส้นเลือด ช่วยลดอาการบวมลงได้ หากอาการหนังตาบวมไม่ดีขึ้น หรือเริ่มมีอาการเจ็บ ปวด เปลือกตาด้านในแดง หรือมีตุ่มขึ้น หรือเยื่อบุตาขาวมีสีแดง ก็ควรไปพบแพทย์เพื่อหาสาเหตุอื่นๆ ต่อไปค่ะ